
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1013 


2 Αυγούστου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθιέρωση υπερωριακής, με αμοιβή εργασίας, πέραν 
του κανονικού ωραρίου για δύο (2) υπαλλήλους 
του γραφείου και τον οδηγό του αυτοκινήτου της 
Γενικής Γραμματέως της Περιφέρειας Βορείου Αι¬ 
γαίου, για το Β' εξάμηνο έτους 2002. 1 

Καθορισμός της διαδικασίας χρηματοδότησης των 
έργων που εκτελούνται από τους φορείς της παρα¬ 
γράφου 3 του άρθρου 42 του Ν. 2956/2001 (ΦΕΚ 


258/Α/6.11.2001) στα πλαίσια του Προγράμματος 

της Κοινοτικής Πρωτοβουλίας Ε0υΑ1_. 2 

Προϋποθέσεις και διαδικασία χορήγησης υπηρεσια¬ 
κών αδειών εκγυμναστών υποψηφίων οδηγών οχη¬ 
μάτων Ελληνικής Αστυνομίας. 3 

Σύσταση Περιφερειακής Επιτροπής Επαγγελματικής 
Κατάρτισης και Απασχόλησης (ΠΕΕΚΑ) Περιφέ¬ 
ρειας Ηπείρου. 4 

Υπερωριακή εργασία Β' εξαμήνου 2002, των υπαλ¬ 
λήλων της Νομαρχιακής Αυτ/σης Ηλείας. 5 


ΑΠΟΦΑΣΕΙ Σ 

Αριθ. 2/38503/0022 (1) 

Καθιέρωση υπερωριακής, με αμοιβή εργασίας, πέραντου 
κανονικού ωραρίου για δύο (2) υπαλλήλους του γρα¬ 
φείου και τον οδηγό του αυτοκινήτου της Γενικής 
Γ ραμματέως της Περιφέρειας Βορείου Αιγαίου, για το 
Β' εξάμηνο έτους 2002. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις του άρθρου 18του Ν. 2470/1997 «Ανα¬ 
μόρφωση μισθολογίου προσωπικού της Δημόσιας Διοί¬ 
κησης και άλλες συναφείς διατάξεις», όπως αυτό αντικα- 
ταστάθηκε από το άρθρο 15 του Ν. 2592/1998. 


2. Τις διατάξεις του άρθρου 29 του Ν. 1558/1985 «Κυβέ¬ 
ρνηση και Κυβερνητικά Όργανα που προστέθηκε με το 
άρθρο 27 του Ν. 2081/1992 και αντικαταστάθηκε με την 
παρ. 2°του αρ. 1 του Ν. 2469/1997. 

3. Τις διατάξεις του Ν. 2503/1997. 

4. Τις 2030771/4262/0022/24.4.97, 2090440/12741/ 
0022/23.12.97, 2022941/2297/0022/7.4.1998, 2050742/ 
5390/0022/28.7.1998 και 2/8803/0022/8.2.1999 εγκυκλί¬ 
ους του Γενικού Λογιστηρίου του Κράτους. 

5. Την ανάγκη απασχόλησης δύο (2) υπαλλήλων του γρα¬ 
φείου και του οδηγού του αυτοκινήτου της Γενικής Γ ραμμα¬ 
τέως της Περιφέρειας Βορείου Αιγαίου, το Β' εξάμηνο του 
2002 και πέραντου κανονικού ωραρίου, τις απογευματινές 
ώρες των εργάσιμων ημερών από Δευτέρα έως Παρασκευή 
και μέχρι την 22 η ώρα, λόγω υπηρεσιακών αναγκών. 

6. Την ύπαρξη εγγεγραμμένης πίστωσης στον ΚΑΕ 0511 
του φορέα 911-37/061 του Προϋπολογισμού της Περιφέ¬ 
ρειας Βορείου Αιγαίου, έτους 2002, η οποία ανέρχεται σε 
οκτακόσια (800) ευρώ, σε βάρος της οποίας προκαλείται 
δαπάνη ίση με ολόκληρο το ποσό της πίστωσης αυτής. 

7. Την 2/80345/0004/8.11.99 (ΦΕΚ2040/Β/19.11.99) κοι¬ 
νή Υπουργική απόφαση για μεταβίβαση εξουσίας υπο¬ 
γραφής σύμφωνα με το άρθρο 7 παρ.1 του Ν. 1943/91, 
αποφασίζουμε: 

Καθιερώνουμε υπερωριακή, με αμοιβή, εργασία πέραν 
του κανονικού ωραρίου, τις απογευματινές ώρες των ερ¬ 
γασίμων ημερών Δευτέρα έως Παρασκευή και μέχρι την 
22 η ώρα, για το Β' εξάμηνο του 2002, για δύο (2) υπαλλή- 
λουςτου γραφείου και τον οδηγό του αυτοκινήτου της Γε¬ 
νικής Γ ραμματέως της Περιφέρειας Βορείου Αιγαίου και 
μέχρι τριακόσιες (300) ώρες συνολικά για τους ανωτέρω 
υπαλλήλους, σύμφωνα με τον πίνακα προγραμματισμού 
της ανωτέρω Περιφέρειας. 

Η ισχύς της απόφασης αυτής αρχίζει ένα μήνα πριν τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 23 Ιουλίου 2002 
Ο Γ ενικοί Γ ραμματείς 

Δημοσιονομικής Πολιτικής Υπουργείου 

Υπουργείου Οικονομίας Εσωτερικών Δημ. Διοικ. 

και Οικονομικών και Αποκέντρωσης 

I. ΚΟΥΣΟΥΛΑΚΟΣ Β. ΒΑΛΑΣΟ Π Ο ΥΛΟΣ 
































13676 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. ΟΙΚ.181542 (2 ) 

Καθορισμός της διαδικασίας χρηματοδότησης των έρ¬ 
γων που εκτελούνται από τους φορείς της παραγρά¬ 
φου 3 του άρθρου 42 του Ν. 2956/2001 (ΦΕΚ 258/Α/ 
6.11.01) στα πλαίσια του Προγράμματος της Κοινοτι¬ 
κής Πρωτοβουλίας ΕΟυΑΙ. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

1. Το Ν.1558/85 Άρθρο 29 Α πρώτο εδ. της παρ. 2 «Κυ¬ 
βέρνηση και Κυβερνητικά όργανα» (ΦΕΚ 137/Α/26.7.85), 
όπως συμπληρώθηκε με το άρθρο 27 του Ν. 2081/92 
(ΦΕΚ154/Α) καιτροποποιήθηκεμετοάρθρο 1 παρ.2ατου 
Ν. 2469/97 (ΦΕΚ38/Α 14.3.97). 

2. Την κοινή απόφαση του Πρωθυπουργού και του 
Υπουργού Εθνικής Οικονομίας 37610/31.10.2001 «Κα¬ 
θορισμός αρμοδιοτήτων του Υφυπουργού Εθνικής Οι¬ 
κονομίας Χρήστου Πάχτα» (ΦΕΚ 1485/Β/ 31.10.2001). 

3. Τις διατάξεις του Π.Δ 81/2002 (ΦΕΚ 57Α) σχετικά με 
την «Συγχώνευση των Υπουργείων Εθνικής Οικονομίας 
και Οικονομικών στο Υπουργείο Οικονομίας και Οικονομι¬ 
κών». 

4. Την 1100383/1330/Α 0006/31.10.2001 κοινή απόφα¬ 
ση του Πρωθυπουργού και του Υπουργού Οικονομικών 
με την οποία ανατέθηκαν αρμοδιότητες στους Υφυπουρ¬ 
γούς Οικονομικών» (ΦΕΚ 1485 τεύχος Β). 

5. Τις διατάξεις του άρθρου 42 και ιδιαίτερα της παρα¬ 
γράφου 13 του Ν. 2956/01 (ΦΕΚ 258Α/6.11.2001) «Ανα¬ 
διάρθρωση του ΟΑΕΔ και άλλες διατάξεις». 

6. Το Ν.2860/2000 «Διαχείριση, Παρακολούθηση και 
έλεγχος του Κοινοτικού Πλαισίου Στήριξης και άλλες δια¬ 
τάξεις» (ΦΕΚ 251Α/14.11.2000) και ειδικότερα τα άρθρα 
20 και 7 και τα άρθρα 4, και 6. 

7. Τον 1260/1999 Κανονισμό του Συμβουλίου της 
21.6.99 «περί γενικών διατάξεων για τα Διαρθρωτικά Τα¬ 
μεία». 

8. Τον Κανονισμό (ΕΚ) 438/2001 της Επιτροπής της 2 ης 
Μαρτίου 2001 για τη θέσπιση λεπτομερών κανόνων εφαρ¬ 
μογής του Κανονισμού 1260/1999, που αφορά τα συστή¬ 
ματα διαχείρισης και ελέγχου των Διαρθρωτικών Τα¬ 
μείων. 

9. Τον Κανονισμό (ΕΚ) 448/2001 της Επιτροπής της 2 ας 
Μαρτίου 2001 για τη θέσπιση λεπτομερών κανόνων εφαρ¬ 
μογής του Κανονισμού 1260/1999, που αφορά τη στη δια¬ 
δικασία διενέργειας δημοσιονομικών διορθώσεων στην 
παρέμβαση που χορηγείται στο πλαίσιο των Διαρθρωτι¬ 
κών Ταμείων. 

10. Τον Κανονισμό της Ε. Επιτροπής με αρ. 
1685/2000 της 28.7.00, σχετικά με τη θέσπιση λεπτο¬ 
μερών κανονισμών εφαρμογής του Κανονισμού (Ε.Κ) 
αριθ.1260/1999. 

11. Τον Κανονισμό 1784/99 του Ευρωπαϊκού Κοινοβου¬ 
λίου και του Συμβουλίου της 12.7.99 σχετικά με το Ευρω¬ 
παϊκό Κοινωνικό Ταμείο. 

12. Την Κοινή Απόφαση των Υπουργών Εσωτερικών, Δη¬ 
μόσιας Διοίκησης και Αποκέντρωσης, Εθνικής Οικονο¬ 
μίας, Οικονομικών και Εργασίας και Κοινωνικών Ασφαλί¬ 
σεων περί «Σύστασης και Λειτουργίας Ειδικής Υπηρεσίας 
Διαχείρισης Επιχειρησιακού Προγράμματος της Κοινοτι¬ 
κής Πρωτοβουλίας ΈΟΙΙΑΕ" με αριθμό 180691/7.2.2001» 
(ΦΕΚ 148/Β714.2.2001). 


13. Την Ε(2001)34, 9/3/01 Απόφαση της Ευρωπαϊκής 
Επιτροπής περί έγκρισης του «Προγράμματος της Κοινο¬ 
τικής Πρωτοβουλίας για την καταπολέμηση των διακρί¬ 
σεων και των ανισοτήτων σε σχέση με την αγορά εργα¬ 
σίας (ΕΟϋΑΕ) στην Ελλάδα». 

14. Την ανάγκη καθορισμού της διαδικασίας χρηματο- 
δότησης των έργων που εκτελούνται από τους φορείς της 
παραγράφου 3 του άρθρου 42 του Ν. 2956/2001 στα πλαί¬ 
σια του Επιχειρησιακού Προγράμματος της Κοινοτικής 
πρωτοβουλίας ΕΟίΙΑΕ. 

15. Το γεγονός ότι από την παρούσα απόφαση προκα- 
λείται δαπάνη ύψους περίπου 138.800.000 ΕΥΡΩ σε βά¬ 
ρος του Κρατικού Προϋπολογισμού (Πρόγραμμα Δημο¬ 
σίων Επενδύσεων), αποφασίζουμε: 

Τον καθορισμό της διαδικασίας χρηματοδότησης των 
έργων που εκτελούνται από τους φορείς της παραγρά¬ 
φου 3 του άρθρου 42 του Ν. 2956/2001 (ΦΕΚ258/Α/ 
6.11.2001) στα πλαίσια του Προγράμματος της Κοινοτι¬ 
κής πρωτοβουλίας ΕΩΙΙΑΙ, όπως περιγράφεται στα πα¬ 
ρακάτω άρθρα. 

Άρθρο 1 

Διαδικασία χρηματοδότησης των Αναπτυξιακών Συ¬ 
μπράξεων του άρθρου 42 του Ν. 2956/2001 από το Πρό¬ 
γραμμα Δημοσίων Επενδύσεων. 

1. Η χρηματοδότηση των έργων, που εντάσσονται στο 
Πρόγραμμα της Κοινοτικής Πρωτοβουλίας ΕΩΨΑΙ, 
πραγματοποιείται από το Πρόγραμμα Δημοσίων Επενδύ¬ 
σεων με επιχορήγηση της αντίστοιχης Αναπτυξιακής Σύ¬ 
μπραξης, η οποία είναι Τελικός Δικαιούχος σύμφωνα με 
την έννοια του Ν.2860/2000. Ως προϋπολογισμός στο 
Πρόγραμμα Δημοσίων Επενδύσεων εγγράφεται το σύνο¬ 
λο της Κοινοτικής και Κρατικής Συμμετοχής και οι ετήσιες 
πιστώσεις σύμφωνα με το χρονοδιάγραμμα των έργων. 

2. Η πίστωση του Προγράμματος Δημοσίων Επενδύσε¬ 
ων αποδίδεται στην Αναπτυξιακή Σύμπραξη σε δόσεις με¬ 
τά από πρόταση της Ειδικής Υπηρεσίας Διαχείρισης του 
Προγράμματος της Κ.Π ΕΟΙΙΑΕ. 

3. Ο ορισθείς, σύμφωνα με την παράγραφο 9 του άρ¬ 
θρου 42 του Ν. 2956/2001, Διαχειριστής της Αναπτυξια¬ 
κής Σύμπραξης εισπράττει την επιχορήγηση για λογαρια¬ 
σμό των Εταίρων (μελών της Αναπτυξιακής Σύμπραξης) 
που συμμετέχουν στην εκτέλεση του έργου. Η επιχορή¬ 
γηση κατατίθεται από το διαχειριστή σε ειδικό έντοκο 
τραπεζικό λογαριασμό για το έργο, ο οποίος έχει ανοιχθεί 
στην επωνυμία της Αναπτυξιακής Σύμπραξης. Η επιλογή 
της τράπεζας γίνεται από επιτροπή, που ορίζεται από το 
Διοικητικό Συμβούλιο της Αναπτυξιακής Σύμπραξης σύμ¬ 
φωνα με το άρθρο 42 παράγραφος 7 εδάφιο γ του Ν. 
2956/2001, κατόπιν διαπραγματεύσεων. Η επιτροπή επι¬ 
λέγει μεταξύ τριών προσφορών που λαμβάνονται από 
αναγνωρισμένα απάτηνΤράπεζατης ΕλλάδοςΤραπεζικά 
Ιδρύματα. 

Άρθρο 2 

Μεταβίβαση επιχορήγησης στα μέλη της Αναπτυξιακής 
Σύμπραξης 

1. Η Αναπτυξιακή Σύμπραξη λειτουργεί αποκλειστικά 
για την εκτέλεση του έργου το οποίο υλοποιείται με την 
ανάληψη συγκεκριμένων δράσεων από τους Εταίρους 
της (μέλη της Αναπτυξιακής Σύμπραξης). Η κατανομή του 
έργου στους Εταίρους και οι χρηματορροές που προκύ- 

πτουν από αυτή πραγματοποιούνται στο πλαίσιο μεταβί¬ 
βασης της επιχορήγησης, η οποία έχει εγκριθεί στην επω¬ 
νυμία της Αναπτυξιακής Σύμπραξης. 

Μεταξύ της Αναπτυξιακής Σύμπραξης και των Εταίρων 
της δεν προκύπτει υποχρέωση παροχής υπηρεσιών ένα¬ 
ντι αντιπαροχής, καθώς και υποχρέωση ΦΠΑ. 

Εάν οι δράσεις ενός Εταίρου παράγουν εργαλεία ή απο¬ 
τελούν προϋπόθεση για την υλοποίηση μέρους του έρ¬ 
γου από άλλον Εταίρο, τότε από την αναγκαία συνεργα¬ 
σία για την επίτευξη του κοινού σκοπού δεν προκύπτει 
ενοχική σχέση με την έννοια της υποχρέωσης παροχής 
υπηρεσιών έναντι αντιπαροχής και υποχρέωση ΦΠΑ. 

Οι δαπάνες που προκύπτουν από τις απαιτούμενες 
ενέργειες για την ίδρυση, οργάνωση και λειτουργία της 
Αναπτυξιακής Σύμπραξης, καθώς και τις ενέργειες συ¬ 
ντονισμού και διαχείρισης του Έργου, βαρύνουν απο¬ 
κλειστικά και μόνο το Συντονιστή Εταίρο ή τους επιμέ- 
ρους συντονιστές (περίπτωση συνενώσεων) που ορίζο¬ 
νται στο καταστατικό της Αναπτυξιακής Σύμπραξης. Οι 
δαπάνες αυτές αποτελούν μέρος του υλοποιούμενου έρ¬ 
γου και αποδίδονται στο συντονιστή ή τους επιμέρους συ¬ 
ντονιστές με την μορφή της επιχορήγησης και τη διαδι¬ 
κασία που περιγράφεται παρακάτω. 

2. Η διαδικασία επιχορήγησης γίνεται ως εξής: 

Η Αναπτυξιακή Σύμπραξη μεταβιβάζει την επιχορήγηση 
στους Εταίρους μέσω τραπεζικών λογαριασμών που 
έχουν καθορίσει οι Εταίροι για το σκοπό αυτό ή με την έκ¬ 
δοση επιταγών υπέρ του δικαιούχου Εταίρου. 

Η εντολή μεταβίβασης ή η επιταγή υπογράφεται από 
τον ορισθέντα Διαχειριστή της Αναπτυξιακής Σύμπραξης. 

Για την μεταβίβαση της επιχορήγησης απαιτείται να 
υποβληθούν από τους Εταίρους στον Διαχειριστή δια του 
Συντονιστή τα αντίγραφα των παραστατικών δαπανών 
προς εξόφληση. 

Ο Διαχειριστής, μετά από έλεγχο των παραστατικών 
σύμφωνα με το τμήμα του εγκεκριμένου έργου που ανα¬ 
λογεί στον κάθε Εταίρο και τις κατηγορίες δαπανών, με¬ 
ταβιβάζει τα αναγκαία ποσά στο δικαιούχο Εταίρο με την 
έκδοση από αυτόν τιμολογίου επιδότησης, βάσει του άρ¬ 
θρου 12 παρ.3 του ΚΒΣ, για την είσπραξη της επιχορήγη¬ 
σης. Ποσό που μεταβιβάζεται στο λογαριασμό του Εταί¬ 
ρου και δεν εκκαθαρίζεται εντός 30 ημερών από την πί¬ 
στωση του λογαριασμού αφαιρείται από το ποσό της 
επόμενης μεταβίβασης της επιχορήγησης. Με την εκκα¬ 
θάριση του εν λόγω ποσού, η αμέσως επόμενη μεταβίβα¬ 
ση της επιχορήγησης αυξάνεται ισόποσα. 

Η εκκαθάριση των δαπανών πραγματοποιείται με την 
υποβολή στο Διαχειριστή των αποδεικτικών εξόφλησης, 
στη βάση των οποίων συντάσσει έγγραφο εκκαθάρισης. 

3. Στις περιπτώσεις των Εταίρων της Αναπτυξιακής Σύ¬ 
μπραξης που είναι υπηρεσίες Υπουργείων, ο τραπεζικός 
λογαριασμός της προηγουμένης παραγράφου ανοίγεται 
στο όνομα του υπευθύνου του έργου που ορίζεται με από¬ 
φαση του αρμόδιου Υπουργού. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 26 Ιουλίου 2002 

οι ΥΠΟΥΡΓΟΙ 

ΥΦΥΠΟΥΡΓΟΙ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΡΓΑΣΙΑΣ ΚΑΙ 

ΚΟΙΝΩΝΙΚΩΝ ΑΣΦΑΛΙΣΕΩΝ 

ΧΡΗΣΤΟΣ ΠΑΧΤΑΣ 

ΑΠΟΣΤΟΛΟΣ ΦΩΤΙΑΔΗΣ ΔΗΜΗΤΡΙΟΣ ΡΕΠΠΑΣ 


Αριθ. 2504/6/7-α' ( 3 ) 

Προϋποθέσεις και διαδικασία χορήγησης υπηρεσιακών 
αδειών εκγυμναστών υποψηφίων οδηγών οχημάτων 
Ελληνικής Αστυνομίας. 

Ο ΠΡΟΪΣΤΑΜΕΝΟΣ ΚΛΑΔΟΥ 
ΟΙΚΟΝΟΜΙΚΟΤΕΧΝΙΚΩΝ ΚΑΙ ΠΛΗΡΟΦΟΡΙΚΗΣ 
ΤΟΥ ΑΡΧΗΓΕΙΟΥ ΕΛΛΗΝΙΚΗΣ ΑΣΤΥΝΟΜΙΑΣ 

Έχοντας υπόψη τις διατάξεις: 

α. Του άρθρου 43παρ. 4του Ν.1481/1984"Οργανισμός 
Υπουργείου Δημόσιας Τάξης" (Α'-152). 

β. Του άρθρου 28 παρ. 7 του Ν.2800/2000 "Αναδιάρ¬ 
θρωση Υπηρεσιών Υπουργείου Δημόσιας Τάξης, σύστα¬ 
ση Αρχηγείου Ελληνικής Αστυνομίας και άλλες διατάξεις" 
(Α'-41). 

γ. Του άρθρου 16παρ. 3 εδάφιο ι'του Π.Δ. 14/2001 "Ορ¬ 
γάνωση Υπηρεσιών Ελληνικής Αστυνομίας" (Α'-12). 

δ. Του άρθρου 29Α του Ν.1558/1985 "Κυβέρνηση και 
Κυβερνητικά Όργανα" (Α'-137), το οποίο προστέθηκε με 
το άρθρο 27 του Ν.2081/1992 (Α'-154) και αντικαταστά- 
θηκε με το άρθρο 1 του Ν.2469/1997 (Α'-38). 

ε. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολογι¬ 
σμού. 

στ. Την ανάγκη της εύρυθμης και αποδοτικής λειτουργίας 
των Υπηρεσιών της Ελληνικής Αστυνομίας, αποφασίζουμε: 

Άρθρο 1 
Προϋποθέσεις. 

1. Το αστυνομικό προσωπικό για να αποκτήσει υπηρε¬ 
σιακή άδεια εκγυμναστή υποψηφίων οδηγών υπηρεσια¬ 
κών οχημάτων, πρέπει: 

α) Να έχει απολυτήριο εξαταξίου Γυμνασίου ή Λυκείου 
ή άλλης αναγνωρισμένης ισότιμης Σχολής. 

β) Να κατέχει υπηρεσιακή άδεια οδήγησηςτουλάχιστον 
Α' και Β' κατηγορίας ή ισχύουσα άδεια οδήγησης αντι¬ 
στοίχων κατηγοριών των Υπηρεσιών Μεταφορών και Επι¬ 
κοινωνιών των Νομαρχιακών Αυτοδιοικήσεων. 

γ) Να πληροί τις προϋποθέσεις υγείας που ορίζονται 
από τις εκάστοτε ισχύουσες διατάξεις του Υπουργείου 
Μεταφορών και Επικοινωνιών για τη χορήγηση άδειας 
οδήγησης όλων των κατηγοριών. 

δ) Να μην έχει καταδικαστεί τελεσίδικα σε οποιαδήποτε 
ποινή για ανθρωποκτονία από αμέλεια ή σωματικές βλά¬ 
βες από αμέλεια με αυτοκίνητο, ούτε να εκκρεμεί σε βά¬ 
ρος του ποινική δίκη για παρόμοιες υποθέσεις. 

ε) Να μην έχει τιμωρηθεί με ανώτερη πειθαρχική ποινή 
ούτε να εκκρεμεί σε βάρος του πειθαρχική δίωξη για πα¬ 
ραπτώματα που επισύρουν τέτοια ποινή και να μην επι¬ 
δεικνύει καθ’ έξη αντιπειθαρχική διαγωγή. 

στ) Να μην του έχουν επιβληθεί διοικητικές ποινές για 
παράβαση του Κώδικα Οδικής Κυκλοφορίας. 

ζ) Να επιδεικνύει ζήλο και ενδιαφέρον για την υπηρεσία 
και η υπηρεσιακή του απόδοση να είναι τουλάχιστον λίαν 
καλή. 

η) Να γνωρίζει οδήγηση οχημάτων όλωντων κατηγοριών, 
θ) Να επιτύχει στις προβλεπόμενες πρακτικές και θεω¬ 
ρητικές εξετάσεις. 

ι) Οι αστυφύλακες και αρχιφύλακες μη Παραγωγικής 
Σχολής να μην έχουν υπερβείτο 40ο έτοςτης ηλικίαςτους. 

2. Γ ια την καταλληλότητα ή μη των υποψηφίων εκγυ¬ 
μναστών οδηγών συντάσσεται ειδική πρόταση, όπως το 
υπόδειγμα 1 στο τέλος της παρούσας. 

Ως συντάκτες και γνωματεύοντες ορίζονται οι αναφε- 
ρόμενοι στους πίνακες Α, Β και Γτου άρθρου 49 του Π.Δ. 
15/1986 (Α'-8). 

Άρθρο 2 

Προκήρυξη εξετάσεων - Δικαιολογητικά. 

1. Οι εξετάσεις προκηρύσσονται με απόφαση της Διεύ¬ 
θυνσης Εκπαίδευσης / Α.Ε.Α., στην οποία ορίζεται ο τό¬ 
πος, ο χρόνος και οι άλλες αναγκαίες λεπτομέρειες διε¬ 
νέργειάς τους. 

2. Οι ενδιαφερόμενοι για την απόκτηση υπηρεσιακής 
άδειας εκγυμναστή υποψηφίων οδηγών οχημάτων υπο¬ 
βάλλουν τα εξής δικαιολογητικά: 

α) Αίτηση συμμετοχής στις εξετάσεις, για την απόκτηση 
άδειας εκγυμναστή υποψηφίων οδηγών. 

β) Φωτοαντίγραφο κατεχόμενης άδειας οδήγησης. 

γ) Δύο (2) πρόσφατες έγχρωμες φωτογραφίες τύπου 
ταυτότητας, με στολή. 

δ) Ιατρικές γνωματεύσεις των εκτελούντων την Υγειο¬ 
νομική Υπηρεσία Ιατρών, σύμφωνα με τα οριζόμενα από 
τις εκάστοτε ισχύουσες διατάξεις του Υπουργείου Μετα¬ 
φορών και Επικοινωνιών για τη χορήγηση άδειας οδήγη¬ 
σης όλων των κατηγοριών. 

ε) Απλή έγγραφη δήλωση ότι γνωρίζουν οδήγηση οχη¬ 
μάτων όλων των κατηγοριών, καθώς και ότι επιθυμούν να 
υπηρετήσουν στο Τμήμα Τεχνικής Εκπαίδευσης ή το Τμή- 
μα Ειδικής Μετεκπαίδευσης Οδηγών της Διεύθυνσης Τε¬ 
χνικών Εφαρμογών, ως εκγυμναστές. 

3. Τα παραπάνω δικαιολογητικά με την πρόταση καταλ¬ 
ληλότητας και τη γνώμη των ιεραρχικά προϊσταμένων 
τους υποβάλλονται στη Διεύθυνση Εκπαίδευσης/Α.Ε.Α. 

4. Μετά τον έλεγχο των δικαιολογητικών και για όσους 
κρίνονται κατάλληλοι, συντάσσεται ονομαστική κατά 
βαθμό κατάσταση, η οποία μαζί με τα άλλα δικαιολογητι- 
κά διαβιβάζεται στο Τμήμα Τεχνικής Εκπαίδευσης της Δι¬ 
εύθυνσης Τεχνικών Εφαρμογών, προκειμένου να τους 
παραπέμψει με μέριμνά της για εξετάσεις στην οριζόμενη 
από την παρούσα απόφαση Εξεταστική Επιτροπή. 

Άρθρο 3 

Συγκρότηση Επιτροπής. 

1. Για την εξέταση των υποψηφίων εκγυμναστών οδη¬ 
γών υπηρεσιακών οχημάτων συγκροτείται με απόφαση 
του Προϊσταμένου Κλάδου Οικονομικοτεχνικών και Πλη¬ 
ροφορικής του Αρχηγείου Ελληνικής Αστυνομίας, τριμε¬ 
λής Επιτροπή, η οποία αποτελείται από: 

α) Δύο (2) Αξιωματικούς της Διεύθυνσης Τεχνικών 
Εφαρμογών από το βαθμό του Αστυνόμου μέχρι του 
Αστυνομικού Υποδιευθυντή, οι οποίοι να έχουν άδεια οδή¬ 
γησης υπηρεσιακών οχημάτων. 

β) Έναν (1) Αστυνομικό με πτυχίο Μηχανολογίας Πανε¬ 
πιστημίου ή Τ.Ε.Ι. ή έναν (1) Πολιτικό υπάλληλο του Α.Ε.Α. 
κλάδου Π.Ε. Μηχανικών ή Τ.Ε. Τεχνολόγων-Μηχανικών, 
ελλείψει δε αυτών έναν (1) εκγυμναστή υποψηφίων οδη¬ 
γών υπηρεσιακών οχημάτων ο οποίος να φέρει βαθμό Αν- 
θυπαστυνόμου τουλάχιστον. 

2. Στην απόφαση συγκρότησης της Επιτροπής ορίζο¬ 
νται ο Πρόεδρος, ο οποίος είναι ο ανώτερος ή αρχαιότε¬ 
ρος των Αξιωματικών, οι αναπληρωτές αυτού και των λοι¬ 
πών τακτικών μελών, καθώς και ο γραμματέας της Επι¬ 
τροπής. 

3. Η θητεία της Επιτροπής είναι διάρκειας ενός έτους. 


Άρθρο 4 

Διαδικασία εξετάσεων. 

1. Η εξέταση των υποψηφίων εκγυμναστών οδηγών 
υπηρεσιακών οχημάτων περιλαμβάνει κατά σειρά: 

α) Γραπτή εξέταση, κατά την οποία οι υποψήφιοι συ¬ 
μπληρώνουν έντυπα ερωτηματολόγια του Κώδικα Οδικής 
Κυκλοφορίας, καθώς και έντυπα ερωτηματολόγια για τη 
μηχανολογική συγκρότηση και λειτουργία των κατηγο¬ 
ριών οχημάτων για τα οποία δεν κατέχουν υπηρεσιακή 
άδεια ικανότητας οδήγησης ή αντίστοιχη άδεια των Υπη¬ 
ρεσιών Μεταφορών και Επικοινωνιών των Νομαρχιακών 
Αυτοδιοικήσεων. 

β) Προφορική εξέταση, κατά την οποία δίδεται στους 
υποψήφιους θέμα από τον Κ.Ο.Κ. καιτη μηχανολογίατων 
οχημάτων, για την ανάπτυξή του με τη μορφή της διδα¬ 
σκαλίας, προκειμένου να διαπιστωθεί η ικανότητα του 
εξεταζόμενου στη μετάδοση των γνώσεων σε υποψήφι¬ 
ους οδηγούς. 

γ) Πρακτική εξέταση, που γίνεται σε οχήματα της υπη¬ 
ρεσίας και περιλαμβάνει δοκιμασία σε μοτοσικλέτα, επι¬ 
βατικό αυτοκίνητο, φορτηγό αυτοκίνητο, λεωφορείο και 
ρυμουλκό με ρυμουλκούμενο. Κατά την εξέταση αυτή πα- 
ρίσταται υποχρεωτικά εκγυμναστής οδηγών. 

2. Τα θέματα των εξετάσεων (γραπτών, προφορικών και 
πρακτικών) καθορίζονται από την Εξεταστική Επιτροπή. 
Ως έντυπα δε ερωτηματολόγια χρησιμοποιούνται εκείνα 
που έχουν καθορισθεί από το Υπουργείο Μεταφορών και 
Επικοινωνιών για τους ιδιώτες υποψήφιους εκγυμναστές. 

3. Οι υποψήφιοι κατά τη διάρκεια των εξετάσεων απα¬ 
γορεύεται να συνεννοούνται μεταξύ τους, να κάνουν χρή¬ 
ση σημειώσεων ή άλλων βοηθημάτων ή να αντιγράφουν. 
Ο καταλαμβανόμενος να αντιγράφει αποκλείεται των πε¬ 
ραιτέρω εξετάσεων και δεν μπορεί να προσέλθει για νέα 
εξέταση πριν παρέλθει ένα έτος από την πρώτη εξέταση 
και εφόσον πληροί τις προϋποθέσεις του άρθρου 1 της 
παρούσας απόφασης. 

Άρθρο 5 
Βαθμολογία. 

1. Η βαθμολογία για κάθε μία εξέταση γίνεται σε ακέ¬ 
ραιους αριθμού από μηδέν μέχρι δέκα (0-10) που ορίζεται 
σαν κλίμακα βαθμολογίας. Ο βαθμός κάθε εξέτασης πολ- 
λαπλασιάζεται με το συντελεστή βαρύτητας. Το άθροι¬ 
σμα των γινομένων που προκύπτουν αποτελούν τη βαθ¬ 
μολογία του εξεταζόμενου. 

2. Οι συντελεστές βαρύτητας ορίζονται ως εξής: 

α) Γιατη γραπτή εξέταση, που βαθμολογείται με ενιαίο 
βαθμό στα θέματα του Κ.Ο.Κ. και της μηχανολογίας, συ¬ 
ντελεστής δύο. 

β) Για την προφορική εξέταση, συντελεστής τέσσερα. 

γ) Για την πρακτική εξέταση, συντελεστής τέσσερα. 

3. Η εξαγωγή της βαθμολογίας για κάθε εξέταση γίνεται 
ως εξής: 

Στη γραπτή εξέταση στα θέματα του Κ.Ο.Κ. και της μη- 
χανολογίας, για κάθε λάθος αφαιρείται ένας βαθμός. 

Στην προφορική εξέταση, οι βαθμοί των μελών της Επι¬ 
τροπής προστίθενται και το άθροισμά τους διαιρείται με 
το τρία (3). Το πηλίκο που προκύπτει αποτελεί τη βαθμο¬ 
λογία της εξέτασης αυτής. 

Στην πρακτική εξέταση ο υποψήφιος βαθμολογείται χω¬ 
ριστά από τα μέλη της Επιτροπής σε όλα τα είδη των οχη¬ 
μάτων. Γ ια κάθε είδος οχήματος βαθμολογείται χωριστά 

και εξάγεται μέσος όρος. Οι μέσοι όροι προστίθενται και 
το άθροισμά τους διαιρείται με τον αριθμό των οχημάτων 
στα οποία εξετάσθηκε. Το πηλίκο που προκύπτει αποτε¬ 
λεί τη βαθμολογία της εξέτασης αυτής. 

4. Επιτυχών θεωρείται εκείνος ο υποψήφιος που βαθ¬ 
μολογείται χωριστά σε κάθε εξέταση (γραπτή, προφορι¬ 
κή, πρακτική) με βαθμό τουλάχιστον πέντε ή συγκεντρώ¬ 
νει συνολική βαθμολογία πενήντα μονάδων και άνω. 

5. Για το αποτέλεσμα των εξετάσεων συντάσσεται από 
την Επιτροπή σχετικό πρακτικό. 

Άρθρο 6 
Επανεξέταση. 

1. Οι υποψήφιοι που απορρίπτονται στις εξετάσεις μπο¬ 
ρούν να επανεξετασθούν ύστερα από αίτησή τους, σε νέα 
εξεταστική περίοδο και αφού παρέλθουν τρεις μήνες από 
την εξέτασή τους, εφόσον εξακολουθούν να πληρούν τις 
προϋποθέσεις του άρθρου 1 της παρούσας. 

2. Η επανεξέταση αρχίζει από την εξέταση εκείνη στην 
οποία απορρίφθηκε ο υποψήφιος. Ειδικά όσοι απορρί¬ 
πτονται στην πρακτική εξέταση σε οποιοδήποτε όχημα, η 
επανεξέτασή τους αρχίζει από τη μοτοσικλέτα και καλύ¬ 
πτει όλα τα είδη των οχημάτων. 

Άρθρο 7 

Θεωρητική εκπαίδευση. 

1. Οι επιτυχόντες και στις τρεις κατηγορίες εξετάσεων 
και κριθέντες ικανοί για την απόκτηση υπηρεσιακής άδει¬ 
ας εκγυμναστή υποψηφίων οδηγών, παρακολουθούν 
στις εγκαταστάσεις της Σχολής Οδηγών, θεωρητική εκ¬ 
παίδευση διάρκειας είκοσι (20) εργασίμων ημερών, κατά 
την οποία διδάσκονται επιλεγμένη ύλη για την αρτιότερη 
απόκτηση ικανότητας μετάδοσης γνώσεων και εκγύμνα¬ 
σης των υποψήφιων οδηγών. 

2. Το πρόγραμμα της θεωρητικής εκπαίδευσης καταρ¬ 
τίζεται από το Τμήμα Τεχνικής Εκπαίδευσης / Δ.Τ.Ε. σύμ¬ 
φωνα με τα εκάστοτε προβλεπόμενα προγράμματα εκ¬ 
παίδευσης των ιδιωτών υποψηφίων εκγυμναστών και 
εγκρίνεται με μέριμνα της Διεύθυνσης Εκπαίδευσης / 
Α.Ε.Α. 

3. Κατά το χρόνο της ανωτέρω εκπαίδευσης, λαμβάνε- 
ται μέριμνα για την πρακτική εκπαίδευση των επιτυχό- 
ντων και στον χειρισμό των ειδικών αστυνομικών μηχανη¬ 
μάτων και οχημάτων, μετά το πέρας της οποίας οι εκπαι¬ 
δευόμενοι υποβάλλονται σε εξετάσεις, σύμφωνα με τη 
διαδικασία του άρθρου 8του Π.Δ. 188/2001 (Α'-152). 

4. Μετά το πέρας της εκπαίδευσης το Τμήμα Τεχνικής 
Εκπαίδευσης/Δ.Τ.Ε. υποβάλλει στη Διεύθυνση Τεχνικών 
του Αρχηγείου Ελληνικής Αστυνομίας, το πρακτικό του 
άρθρου 5 παρ. 5 της παρούσας, καθώς και το πρακτικό 
κριθέντων ικανών, σύμφωνα με τα οριζόμενα στην προη¬ 
γούμενη παράγραφο. 

Άρθρο 8 

Χορήγηση αδειών εκγυμναστή. 

1. Στους επιτυχόντες και στις τρεις κατηγορίες εξετά¬ 
σεων και μετά την ολοκλήρωση της εκπαίδευσης του 
προηγούμενου άρθρου, χορηγείται απάτη Διεύθυνση Τε- 
χνικών/Α.Ε.Α.: 

α) Γενική άδεια εκγυμναστή υποψηφίων οδηγών οχη¬ 
μάτων της Ελληνικής Αστυνομίας. 

β) Υπηρεσιακή άδεια ικανότητας οδηγού οχημάτων 
όλων των κατηγοριών. 


2. Η άδεια της περίπτωσης β'της προηγούμενης παρα¬ 
γράφου χορηγείται, εφόσον οι ενδιαφερόμενοι εκγυμνα- 
στές δεν κατέχουν τέτοια άδεια. 

3. Οι χορηγούμενες άδειες εκγυμναστών λαμβάνουν 
αύξοντα αριθμό από το βιβλίο αδειών που τηρείται από τη 
Δ/νση Τεχνικών του Αρχηγείου Ελληνικής Αστυνομίας, 
χαρακτηρίζονται υπηρεσιακές και ισχύουν μόνο για την 
εκπαίδευση υποψηφίων οδηγών της Ελληνικής Αστυνο¬ 
μίας. Οι άδειες αυτές παύουν να ισχύουν ή ανακαλούνται 
σύμφωνα με τις διατάξεις του άρθρου 9 της παρούσας 
απόφασης. 

4. Η άδεια εκγυμναστή εκδίδεται σε ειδικό έντυπο, όπως 
αυτό καθορίζεται στο Υπόδειγμα 2 που προσαρτάται στο 
τέλος της παρούσας και παρέχει το δικαίωμα στον κάτοχό 
της να εκπαιδεύει υποψηφίους οδηγούς για όλες τις κατη¬ 
γορίες των υπηρεσιακών αδειών οδήγησης οχημάτων. 

Άρθρο 9 

Παύση ισχύος αδειών - Ανάκληση. 

1. Οι κατά τα ανωτέρω χορηγηθείσες άδειες εκγυμνα¬ 
στών παύουν να ισχύουν οριστικά και ανακαλούνται από 
τη Διεύθυνση Τεχνικών / Α.Ε.Α., ύστερα από πρόταση των 
Υπηρεσιών, στις οποίες ανήκουν οι κάτοχοι αυτών, στις 
εξής περιπτώσεις: 

α) Όταν ο κάτοχος αυτής εξέλθει για οποιοδήποτε λόγο 
από το Σώμα της Ελληνικής Αστυνομίας . 

β) Όταν κριθεί για λόγους υγείας ανίκανος να ασκεί τα 
καθήκοντα του εκπαιδευτή. 

γ) Αν τιμωρηθεί με ανώτερη πειθαρχική ποινή, σύμφω¬ 
να μετά αναφερόμενα στο άρθρο 1 παρ. 1 της παρούσας. 

δ) Αν κριθεί από την Υπηρεσία του για οποιοδήποτε λό¬ 
γο ακατάλληλος για την άσκηση των καθηκόντων του εκ¬ 
παιδευτή. 

2. Η άδεια του εκγυμναστή μπορεί να ανακαλείται προ¬ 
σωρινά στις παρακάτω περιπτώσεις: 

α) Όταν ο κάτοχος αυτής στερηθεί για οποιοδήποτε λό¬ 
γο της υπηρεσιακής άδειας οδήγησης ή της προσωπικής 
άδειας οδήγησης των Υπηρεσιών Μεταφορών και Επικοι¬ 
νωνιών των Νομαρχιακών Αυτοδιοικήσεων που κατέχει. 

β) Αν εκκρεμεί σε βάρος του ποινική, πειθαρχική δίωξη 
ή επιβολή διοικητικής ποινής, σύμφωνα με όσα ορίζονται 
στο άρθρο 1 παρ. 1 εδάφ. (δ), (ε) και (στ) αντίστοιχα της 
παρούσας απόφασης. 

3. Η επαναχορήγηση της άδειας εκγυμναστή που ανα¬ 
καλείται προσωρινά, γίνεται με διαταγή του Διευθυντή 
της Διεύθυνσης Τ εχνικών/ Α. Ε. Α., όταν εκλείψουν οι λόγοι 
που προκάλεσαν την ανάκλησή της και εφόσον εξακο¬ 
λουθούν να υπάρχουν οι αναφερόμενες στο άρθρο 1 της 
παρούσας προϋποθέσεις. 

Άρθρο 10 

Χορήγηση αντιγράφου αδείας. 

1. Η χορήγηση αντιγράφου άδειας εκγυμναστή επιτρέ¬ 
πεται σε περίπτωση φθοράς, κλοπής ή απώλειας του 
πρωτοτύπου αυτής, ύστερα από αίτηση του δικαιούχου 
και πρόταση της Υπηρεσίας του, η οποία υποβάλλεται ιε¬ 
ραρχικά στη Διεύθυνση Τεχνικών/Α.Ε.Α. 

2. Σε περίπτωση φθοράς, κλοπής ή απώλειας της άδει¬ 
ας εκγυμναστή ενεργείται διοικητική εξέταση για εξακρί¬ 
βωση των συνθηκών φθοράς, κλοπής ή απώλειας και τον 
καταλογισμό ευθυνών, σε συντρέχουσα περίπτωση, σύμ¬ 
φωνα με τις οικείες διατάξεις του πειθαρχικού δικαίου του 
αστυνομικού προσωπικού. 




13680 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 11 
Τελικές διατάξεις. 

1. Οι άδειες εκγυμναστών οδηγών υπηρεσιακών οχημά¬ 
των, που έχουν εκδοθεί από τα πρώην Αρχηγεία των κα- 
ταργηθέντων Σωμάτων Χωροφυλακής και Αστυνομίας 
Πόλεων, καθώς και αυτές που εκδόθηκαν από τη Διεύ¬ 
θυνση Τεχνικών του Υπουργείου Δημόσιας Τάξης, μετά 
από την ενοποίηση των δύο Αστυνομικών Σωμάτων, εξα¬ 
κολουθούν να ισχύουν και μετά τη δημοσίευση της πα¬ 
ρούσας, εφόσον οι κάτοχοί τους υπηρετούν στην Ελ¬ 
ληνική Αστυνομία. 

2. Κάθε λεπτομέρεια εφαρμογής της παρούσας μπορεί 
να ρυθμίζεται με διαταγή των Διευθύνσεων Τεχνικών και 
Εκπαίδευσης του Αρχηγείου Ελληνικής Αστυνομίας κατά 
λόγο αρμοδιότητάς τους. 

Άρθρο 12 

Καταργούμενες διατάξεις. 

Από την έναρξη ισχύος της παρούσας απόφασης, κα- 
ταργείταιη υπ'αριθμ. 2503/17/2-στ'από 12.10.1987από¬ 
φασης του Προϊσταμένου Κλάδου Διοικητικής Υποστήρι¬ 
ξης του Υπουργείου Δημόσιας Τάξης "Προϋποθέσεις και 
διαδικασία χορήγησης υπηρεσιακών αδειών εκγυμνα¬ 
στών υποψηφίων οδηγών οχημάτων της Ελληνικής Αστυ¬ 
νομίας" (Β'-578), όπως αυτή τροποποιήθηκε και συμπλη¬ 
ρώθηκε με τις 2503/17/4-ε' από 28.7.1989, 2504/6/1-στ' 
από 1.7.1994, 2504/6/5-α' από 21.2.1996 και 2504/6/6-η' 
από 25.9.1998 όμοιες. 

Άρθρο 13 
Έναρξη ισχύος. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουλίου 2002 
Ο Προϊστάμενος 
ΓΕΩΡΓΙΟΣ ΚΑΝΕΛΛΟΣ 
-♦- 

Αριθ. 3300 (4) 

Σύσταση Περιφερειακής Επιτροπής Επαγγελματικής Κα¬ 
τάρτισης και Απασχόλησης (ΠΕΕΚΑ) Περιφέρειας 

Ηπείρου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις του Ν. 2503/97 (ΦΕΚ107/τ.Α'/30.5.1997) 
«Διοίκηση, οργάνωση, στελέχωση της Περιφέρειας, ρύθ¬ 
μιση θεμάτων για την τοπική αυτοδιοίκηση και άλλες δια¬ 
τάξεις». 

2. Τις όμοιες του άρθρου 2 του Ν. 1836/89 (ΦΕΚ 79/ 
τ.Α'/14.3.89) «Προώθηση της απασχόλησης και επαγγελ¬ 
ματικής κατάρτισης και άλλες διατάξεις» όπως συμπλη¬ 
ρώθηκαν με τις διατάξεις του άρθρου 21 του Ν. 2224/94 
(ΦΕΚ 112/τ.Α'/6.7.1994) «Ρύθμιση θεμάτων εργασίας, 
συνδικαλιστικών δικαιωμάτων, υγιεινής και ασφάλειας 
εργαζομένων και οργάνωσης του Υπουργείου Εργασίας 
και, των εποπτευομένων από αυτό νομικών προσώπων και 
άλλες διατάξεις». 


3. Τις διατάξεις του Ν. 2860/2000 (ΦΕΚ 251/τ.Α'/ 
14.11.2000) «Διαχείριση, παρακολούθηση και έλεγχος 
του Κοινοτικού Πλαισίου Στήριξης και άλλες διατά¬ 
ξεις». 

4. Την ανάγκη σύστασης της Περιφερειακής Επιτροπής 
Επαγγελματικής Κατάρτισης και Απασχόλησης (ΠΕΕΚΑ) 
Περιφέρειας Ηπείρου προκειμένου να ολοκληρωθεί η 
πρόταση της Περιφέρειας για το σχέδιο δράσης κατάρτι¬ 
σης ενόψει υλοποίησης του μέτρου 5.2. «Ανάπτυξη του 
ανθρώπινου δυναμικού» του ΠΕΠ Ηπείρου 2000-2006, 
αποφασίζουμε: 

1. Την σύσταση στην Περιφέρεια Ηπείρου Περιφερει¬ 
ακής Επιτροπής Επαγγελματικής Κατάρτισης και Απα¬ 
σχόλησης (ΠΕΕΚΑ) η οποία αποτελεί όργανο του Περι¬ 
φερειακού Συμβουλίου και επεξεργάζεται την πολιτική 
επαγγελματικής κατάρτισης και απασχόλησης στα 
πλαίσια του δημοκρατικού προγραμματισμού της περι¬ 
φερειακής ανάπτυξης και σύμφωνα με τις κατευθύν¬ 
σεις του Εθνικού Συμβουλίου Επαγγελματικής Κατάρτι¬ 
σης και Απασχόλησης (ΕΣΕΚΑ), και η οποία αποτελείται 
από: 

• Τον Γενικό Γραμματέα Περιφέρειας Ηπείρου ή εκ¬ 
πρόσωπο του, ως Πρόεδρο. 

• Έναν εκπρόσωπο από κάθε Νομαρχιακή Επιτροπή 
Επαγγελματικής Κατάρτισης και Απασχόλησης (ΝΕΕΚΑ) 
των νομών που υπάγονται στην Περιφέρεια Ηπείρου, ως 
μέλη. 

• Έναν εκπρόσωπο που ορίζει η ΓΣΕΕ, ως μέλος. 

• Έναν εκπρόσωπο που ορίζει ο ΣΕΒ, ως μέλος. 

• Έναν εκπρόσωπο που ορίζει το ΤΕΕ, ως μέλος. 

• Έναν εκπρόσωπο που ορίζει το ΟΕΕ, ως μέλος. 

• Έναν εκπρόσωπο που ορίζει η ΕΕΣΕ, ως μέλος. 

Στην εν λόγω συμμετέχει χωρίς δικαίωμα ψήφου και 

έναςεκπρόσωποςτου Περιφερειακού ΣυμβουλίοιΤεχνο¬ 
λογικής Εκπαίδευσης (ΠΣΤΕ) που προβλέπεται από τον 
Ν. 1404/83 (ΦΕΚ 173/τ.Α'/1983). 

2. Έργο και αρμοδιότητες της ΠΕΕΚΑ Περιφέρειας 
Ηπείρου είναι η συγκέντρωση και επεξεργασία στοιχεί¬ 
ων σχετικών με την απασχόληση και επαγγελματική κα¬ 
τάρτιση που αφορούν τις δημόσιες και ιδιωτικές επεν¬ 
δύσεις της Περιφέρειας Ηπείρου και κάθε άλλο στοιχείο 
που κρίνεται απαραίτητο για το έργο της, όπως αυτά πε- 
ριγράφονται λεπτομερώς στην διάταξη του άρθρου 2 
παρ. 2 του Ν. 1836/89 και στις εκάστοτε εκδιδόμενες 
εγκυκλίους του Υπουργείου Εργασίας και Κοιν. Ασφαλί¬ 
σεων σχετικές με την εποηγελματική κατάρτιση και απα¬ 
σχόληση. 

3. Με απόφαση του Γενικού Γραμματέα Περιφέρειας 
Ηπείρου καθορίζεται ο τρόπος λειτουργίας της εν λόγω 
επιτροπής, η γραμματειακή της υποστήριξη και κάθε άλ¬ 
λη αναγκαία λεπτομέρεια. 

Η ισχύς της παρούσας απόφασης, από τις διατάξεις της 
οποίας δεν προκαλείται πρόσθετη επιβάρυνση του κρατι¬ 
κού προϋπολογισμού, αρχίζει από την δημοσίευση της 
στην Εφημερίδα της Κυβέρνησης 

Η παρούσα απόφαση να δημοσιευτεί στην Εφημερίδα 
της Κυβερνήσεως. 

Ιωάννινα, 25 Ιουλίου 2002 

Ο Γενικός Γραμματέας Περιφέρειας 
ΠΑΥΛΟΣ ΠΑΠΑΔΟΠΟΥΛΟΣ 

Αριθ. 7279 (5) 

Υπερωριακή εργασία Β' εξαμήνου 2002, των υπαλ¬ 
λήλων της Νομαρχικής Αυτ/σης Ηλείας. 

Ο ΝΟΜΑΡΧΗΣ ΗΛΕΙΑΣ 
Έχοντας υπόψη: 

1. Τις διατάξεις του Π.Δ. 30/96 «Κώδικας Νομαρχιακής 
Αυτοδιοίκησης». 

2. Τις διατάξεις του άρθρου Πρώτου, άρθρο 29 εδαφ. β’ 
του Ν. 2683/1999 (ΦΕΚ 19/9.2.1999, τ.Α') «Κύρωση του 
Κώδικα Κατάστασης Δημοσίων Πολιτικών Διοικητικών 
Υπαλλήλων και άλλες διατάξεις». 

3. Τις διατάξεις του άρθρου 15 του Ν. 2592/1998 (ΦΕΚ 
57/18.3.1998, τ. Α'), όπως τροποποιήθηκαν από τις διατά- 
ξειςτου άρθρου 25 άρθρο 35 εδαφ. 7του Ν. 2738/99 (ΦΕΚ 
180/9.9.1999, τ.Α') «Συλλογικές διαπραγματεύσεις στη 
Δημόσια Διοίκηση, κ.λπ.». 

4. Τον Οργανισμό της Νομαρχιακής Αυτοδιοίκησης 
Ηλείας. 

5. Το γεγονός ότι: 

α) οι υπηρεσίες του Γραφείου Νομάρχη λειτουργούν σε 
12ωρη βάση, όλες τις ημέρες του έτους, Κυριακές, εξαι¬ 
ρέσιμες και νυχτερινές ώρες πού παραμένει ανοικτό στη 
διάθεση και εξυπηρέτηση του πολίτη. 

β) για την αντιμετώπιση εκτάκτων αναγκών (πλημμύ- 
ρων, πυρκαγιών, χιονοπτώσεων, κατολισθήσεων κ.τ.λ.), 
απασχολούνται τεχνικοί υπάλληλοι, οδηγοί, χειριστές μη¬ 
χανημάτων, καθώς και οι υπάλληλοι του τμήματος 
Π.Σ.Ε.Α., πέραντου ωραρίου σε 24ωρη βάση και με εργα¬ 
σία σε νυχτερινές ώρες, ημέρες αργίας, και Κυριακές. 

γ) για την αντιμετώπιση εκκαθαρίσεων αρχείων, μηχα¬ 
νοργάνωσης, ποιοτικού και ποσοτικού ελέγχου εισαγο- 
μένων, εξαγομένων, αποσυρόμενων η διακινούμενων 
στις χώρες της Ε.Ε., γεωργικών προϊόντων, ελέγχου τι¬ 
μών καυσίμων και ποιότητος προϊόντων, αναθεώρησης 
εκλογικών καταλόγων, ελέγχου σφαγείων, διενέργειας 
κτηνιατρικών επιθεωρήσεων σε βιοτεχνίες - βιομηχανίες - 
κρεοπωλεία, εποπτεία και συντήρηση δημοσίων υποδο¬ 
μών και δικτύων, γραμματειακής υποστήριξης Νομαρχια¬ 


κού Συμβουλίου και Νομαρχιακής Επιτροπής κ.λ.π. εργα¬ 
σιών της Νομαρχιακής Αυτοδιοίκησης Ηλείας θα απα¬ 
σχοληθούν υπάλληλοι πέραν από το κανονικό ωράριό 
τους τις απογευματινές ώρες από 15.00 έως 22.00 τις ερ¬ 
γάσιμες ημέρες. 

δ) για την αντιμετώπιση της μεταφοράς και μετεγκατά¬ 
στασης όλων των αρχείων των υπηρεσιών, που στεγάζο¬ 
νται στο υπόγειο του Διοικητηρίου Πύργου, λόγω εργα¬ 
σιών στο υπόγειό του, θα απασχοληθούν υπάλληλοι πέ¬ 
ραν από το κανονικό ωράριό τους τις απογευματινές 
ώρες από 15.00 έως 22.00 τις εργάσιμες ημέρες και τις 
αργίες. 

6. Το γεγονός ότι έχει προβλεφθεί στον προϋπολογισμό 
της Ν.Α. Ηλείας, η σχετική απαιτούμενη δαπάνη, αποφα¬ 
σίζουμε: 

α) Εγκρίνουμε για το χρονικό διάστημα που αρχίζει ένα 
μήναπριντη δημοσίευση της απόφασης στην Εφημερίδα 
της Κυβερνήσεως από 1.7.2002 μέχρι 31.12.2002, την 
υπερωριακή απασχόληση μέχρι τετρακοσίων (400) από 
το σύνολο των τετρακοσίων σαράντα (440) υπαλλήλων 
της Νομαρχιακής Αυτοδιοίκησης Ηλείας και για σύνολο 
τριάντα πέντε χιλιάδων (35.000) ωρών. 

β) Η ονομαστική κατανομή και η κατανομή κατ'είδος ερ¬ 
γασίας (απογευματινής, νυκτερινής, εξαιρέσιμων και Κυ¬ 
ριακών) των παραπάνω ωρών θα γίνει με νεώτερη από¬ 
φασή μας. 

γ) Στο σύνολο των ωρών, συμπεριλαμβάνονται και οι 
ώρες των υπαλλήλων που υπηρετούν με σχέση εργασίας 
Ιδιωτικού δικαίου Αορίστου Χρόνου και για τους οποίους 
θα υπάρξει έγκριση των νομίμων ωρών υπερωριακής απα¬ 
σχόλησης μέχρι 120 ώρες το έτος για το υπαλληλικό προ¬ 
σωπικό, απάτην Επιθεώρηση Εργασίας (νυνΣ.Ε.Π.Ε.). 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Πύργος, 24 Ιουλίου 2002 
Ο Νομάρχης 

ΠΑΝΑΓΙΩΤΗΣ ΔΗΜΗΤΡΟΥΛΟΠΟΥΛΟΣ 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

_ ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 

• Για τα ΦΕΚ από 1 μέχρι 40 σελίδες 1 θυΐΌ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θιιιό για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



ευπο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοπι για δημοσιεύματα μετά το 1994 καθορίζεται σε 30 βυΐΌ ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το Ιπίβπίθΐ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θϋΓΟ 

ΘϋΓΟ 

ΘϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' καιλ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 ουτο ανα έτος παλαιοτητας και κατα τεύχος 




* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































